
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1440 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
στο Ο.Τ.92 του δήμου Καματερού (ν. Αττικής), και κα¬ 
θορισμός όρων και περιορισμών δόμησης. 1 

Χαρακτηρισμός ως διατηρητέου του διωρόφου κτηρί¬ 
ου που βρίσκεται στην περιοχή Ακλειδιού στην οδό 
Γ. Μούρα αρ. 33 στη Μυτιλήνη, φερόμενο ως ιδιοκτη¬ 
σία Ελένης Βάλλη και καθορισμός ειδικών όρων και 

περιορισμών δόμησης αυτού. 2 

Χαρακτηρισμός ως διατηρητέου του τριώροφου κτη¬ 
ρίου, που βρίσκεται επί της οδού Καπετάν Λαχανά 
27, στο Βαθύ της νήσου Σάμου, φερομένου ως ιδιο¬ 
κτησία Κωνσταντίνου Τριανταφύλλου, Σύλβιας Σα- 
ραφιάν και Ελένης Αραπίδου, και καθορισμός ειδι¬ 
κών όρων και περιορισμών δόμησης αυτού. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ' αριθμ. 35518/31.8.2005 
απόφαση του Υπουργού Περιβάλλοντος, Χωροτα¬ 


ξίας και Δημοσίων Έργων. 4 

ΑΠΟΦΑΣΕΙΣ 

Αριθμ. 46974 (1) 


Τροποποίηση του εγκεκριμένου ρυμοτομικού σχεδίου στο 
Ο.Τ.92 του δήμου Καματερού (ν. Αττικής), και καθορι¬ 
σμός όρων και περιορισμών δόμησης. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 1,2,6 και 10), 154 και 
160 του από 14.7.1999 π. δ/τος «Κώδικας Βασικής Πολεοδο- 
μικής Νομοθεσίας» (Δ' 580). 

2. Τις διατάξεις της παρ. 3α περ.αα του άρθρου 29 του 
ν. 2831/2000 «Τροποποίηση των διατάξεων του ν. 1577/1985 
«ΓΟΚ» και άλλες πολεοδομικές διατάξεις» (Α' 140), όπως 
αυτό αντικαταστάθηκε με το άρθρο 10 του ν. 3044/2002 «Με¬ 
ταφορά Συντελεστή Δόμησης και ρυθμίσεις άλλων θεμάτων 
αρμοδιότητας Υπουργείου Περιβάλλοντος, Χωροταξίας και 
Δημοσίων Έργων» (Α' 197). 

3. Τις διατάξεις του άρθρου 90 του π.δ/τος 63/2005 Κω¬ 
δικοποίηση της νομοθεσίας για την Κυβέρνηση και Κυβερ¬ 
νητικά Όργανα (Α' 98). 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας και 
Δημοσίων Έργων «Ανάθεση αρμοδιοτήτων του Υπουργού 
Περιβάλλοντος, Χωροταξίας και Δημοσίων Έργων στους 

Υφυπουργούς Περιβάλλοντος, Χωροταξίας και Δημοσίων 
Έργων» (Β'754). 

5. Τις υπ’ αριθμ. 5/2002 και 51/2002 γνωμοδοτήσεις του 
δημοτικού συμβουλίου Καματερού. 

6. Την υπ’ αριθμ. 162/30.6.2005 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του προϋπολογισμού του οικείου 
Ο.Τ.Α., αποφασίζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου του δήμου Καματερού (ν. Αττικής) και ειδι¬ 
κότερα στο Ο.Τ. 92 με τον καθορισμό του τμήματος αυτού 
με τα στοιχεία ΑΒΓΔΑ ως χώρου Γυμναστηρίου-Αίθουσας 
πολλαπλών χρήσεων και του λοιπού τμήματος ως χώρου 
Δημοτικού σχολείου και Νηπιαγωγείου, όπως οι ρυθμίσεις 
αυτές φαίνονται στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθμ. 
46974/2005 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Στους όπως παραπάνω καθοριζόμενους χώρους ορί¬ 
ζονται όροι και περιορισμοί δόμησης ως εξής: 

α. Για το χώρο Δημοτικού Σχολείου και Νηπιαγωγείου: 

- Συντελεστής δόμησης: οκτώ δέκατα (0,8) 

- Ποσοστό κάλυψης: εξήντα τοις εκατό (60%) της επι¬ 
φάνειας του 

- Μέγιστο επιτρεπόμενο ύψος κτιρίων: εννέα μέτρα και 
τριάντα εκατοστά (9.30). 

- Αριθμός ορόφων: δύο (2). 

β. Γ ια το χώρο Γ υμναστηρίου-Αίθουσας Πολλαπλών Χρή¬ 
σεων 

- Καθορίζεται περίγραμμα κτιρίου εντός του οποίου ανε- 
γείρεται το Γυμναστήριο - Αίθουσα Πολλαπλών Χρήσεων, 
όπως φαίνεται με κόκκινη γραμμή στο διάγραμμα της πα¬ 
ραγράφου 1 της παρούσας. 

- Συντελεστής δόμησης: ένα και δύο δέκατα (1,2) 

- Ποσοστό κάλυψης: όπως το καθορισθέν περίγραμμα. 

- Μέγιστο επιτρεπόμενο ύψος κτιρίων: δεκατρία (13) μέ¬ 
τρα 

3. Ανακαλείται η υπ’ αριθμ. 3270/Φ.Τροπ./2002/2002 (Δ' 744) 
απόφαση του Γ ενικού Γ ραμματέα Περιφέρειας Αττικής. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. ΔΠΕ/10770 (2) 

Χαρακτηρισμός ως διατηρητέου του διωρόφου κτηρί¬ 
ου που βρίσκεται στην περιοχή Ακλειδιού στην οδό 
Γ. Μούρα αρ. 33 στη Μυτιλήνη, φερόμενο ως ιδιο¬ 
κτησία Ελένης Βάλλη και καθορισμός ειδικών όρων 
και περιορισμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 
4 (παρ. 2) αυτού, όπως αντικαταστάθηκε με το άρθρο 
3 του ν. 2831/2000 «Τροποποίηση των διατάξεων του 
ν. 1577/1985 “Γενικός Οικοδομικός Κανονισμός” και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ/τος 63/2005 (Α' 98). 

3. Το υπ’ αριθμ. 1/1986 π.δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/1986) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 

4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του ν. 1892/1990»” (ΦΕΚ 741/Β/ 
29.11.1990). 

6. Την υπ’ αριθμ. ΔΔΟ/Φ.101.22/2205/8.3.1999 (ΦΕΚ 209/Β/ 
11.3.1999) απόφαση Υπουργού Αιγαίου «Μεταβίβαση αρμο¬ 
διοτήτων στον Γ ενικό Γ ραμματέα, στους Προϊσταμένους 
Διευθύνσεων και Τμημάτων του Υπουργείου Αιγαίου και 
του δικαιώματος να υπογράφουν με Εντολή Υπουργού. 

7. Την από 31.5.2005 αίτηση της ενδιαφερόμενης Ελέ¬ 
νης Βάλλη, που έλαβε τον αριθ. πρωτ. 5295/31.5.2005 του 
Υπουργείου Αιγαίου και Νησιωτικής Πολιτικής. 

8. Την από 20.10.2005 αιτιολογική έκθεση του Τμήμα¬ 
τος Διατηρητέων κτιρίων της Δ/νσης Περιβάλλοντος 
του Υπουργείου Αιγαίου, η οποία κοινοποιήθηκε στην 
ενδιαφερόμενη με το υπ’ αριθμ. ΔΠΕ/5295/21.10.2005 έγ¬ 
γραφό μας. 

9. Την υπ’ αριθμ. 10770/24.11.2005 (Υπουργείου Αιγαίου 
και Νησιωτικής Πολιτικής) απάντηση της ενδιαφερόμε¬ 
νης Ελένης Βάλλη, ότι αποδέχεται την από 20.10.2005 
αιτιολογική έκθεση. 

10. Το γεγονός ότι από τις κανονιστικές διατάξεις 


αυτής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το διώροφο κτή¬ 
ριο και στοιχεία του περιβάλλοντα χώρου (αυλότοιχος 
στην πρόσοψη με την κύρια είσοδο, στέρνα με βρύ¬ 
ση, μικρό γεφυράκι μπροστά στην είσοδο του κτηρίου 
κλπ) που βρίσκεται στην περιοχή Ακλειδιού στην οδό 
Γ. Μούρα αρ. 33 στη Μυτιλήνη, φερόμενο ως ιδιοκτησία 
Ελένης Βάλλη όπως σημειώνεται στο σχετικό τοπο- 
γραφικό διάγραμμα σε κλίμακα 1: 200, που θεωρήθηκε 
από τον Προϊστάμενο της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής με την 
υπ’ αριθμ. ΔΠΕ/10770/2005 πράξη του, και που συνοπτικό 
του αντίγραφο δημοσιεύεται με την παρούσα απόφαση, 
επειδή φέρει αξιόλογα μορφολογικά και αρχιτεκτονικά 
στοιχεία παραδοσιακής και νεοκλασικής αρχιτεκτονικής, 
αξιόλογο περιβάλλοντα χώρο (αυλότοιχο στην πρόσοψη 
με την κύρια είσοδο, στέρνα με βρύση, μικρό γεφυράκι 
μπροστά στην είσοδο του κτηρίου, κ.λπ.) και αποτελεί 
τμήμα παραδοσιακού συνόλου. 

2. Στο χαρακτηριζόμενο ως διατηρητέο διώροφο κτή¬ 
ριο απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και των εν γένει 
λειτουργικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζόμενου ως 
διατηρητέου διωρόφου κτηρίου εφόσον δεν αλλοιώνε¬ 
ται ο αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως δι¬ 
ατηρητέο κτήριο. Επιτρέπονται μόνο επιγραφές μικρών 
διαστάσεων που πληροφορούν για τυχόν χρήση των 
χώρων του κτηρίου. 

5. Για οποιαδήποτε οικοδομική εργασία στο εσω¬ 
τερικό και εξωτερικό του χαρακτηριζομένου ως δια¬ 
τηρητέου κτηρίου και στον περιβάλλοντα χώρο του 
καθώς και για την τοποθέτηση επιγραφών απαιτείται 
η σύμφωνη γνώμη των αρμοδίων Υπηρεσιών του Υπουρ¬ 
γείου Αιγαίου και Νησιωτικής Πολιτικής. 

6. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Δεκεμβρίου 2005 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. ΔΠΕ/6397 (3) 

Χαρακτηρισμός ως διατηρητέου του τριώροφου κτη¬ 
ρίου, που βρίσκεται επί της οδού Καπετάν Λαχανά 
27, στο Βαθύ της νήσου Σάμου, φερομένου ως ιδιο¬ 
κτησία Κωνσταντίνου Τριανταφύλλου, Σύλβιας Σα- 
ραφιάν και Ελένης Αραπίδου, και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ ΑΙΓΑΙΟΥ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 
4 (παρ. 2) αυτού, όπως αντικαταστάθηκε με το άρθρο 
3 του ν. 2831/2000 «Τροποποίηση των διατάξεων του ν. 
1577/1985 “Γενικός Οικοδομικός Κανονισμός” και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Οργανα, που κυρώθηκε με 
το άρθρο πρώτο του Π. Δ/τος 63/2005 (Α'98). 

3. Το υπ’ αριθμ. 1/1986 π.δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/1986) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 

4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του ν. 1892/1990» (ΦΕΚ 741/Β/ 
29.1.1990). 

6. Την υπ’ αριθμ. ΔΔΟ/Φ.101.22/2205/8.3.1999 (ΦΕΚ 209/ 
Β/11.3.1999) Απόφαση Υπουργού Αιγαίου «Μεταβίβαση 
αρμοδιοτήτων στον Γενικό Γραμματέα, στους Προϊστα¬ 
μένους Διευθύνσεων και Τμημάτων του Υπουργείου Αι¬ 
γαίου και του δικαιώματος να υπογράφουν με «Εντολή 
Υπουργού». 

7. Το φάκελο του θέματος, ο οποίος μας διαβιβάστηκε 
από το ΣΧΟΠ Νομού Σάμου του Υπουργείου Αιγαίου και 
Νησιωτικής Πολιτικής με το υπ’ αριθμ. 380/20.10.2004 
έγγραφό του και έλαβε τον αριθμ. πρωτ. 10581/25.10.2004 
του Υπουργείου Αιγαίου και Νησιωτικής Πολιτικής. 

8. Την από 23.5.2005 αιτιολογική έκθεση του Τμήματος 
Διατηρητέων κτιρίων της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής, η οποία 
κοινοποιήθηκε στους ενδιαφερομένους με το υπ’ αριθμ. 
ΔΠΕ/13263/04/23.5.2005 έγγραφό μας. 

9. Την από 20.6.2005 απάντηση των ενδιαφερομένων 
που κατέθεσαν στο Τμήμα Διατηρητέων Κτηρίων (αριθμ. 
6397/6.7.2005 του Υπουργείου Αιγαίου και Νησιωτικής 


Πολιτικής) με την οποία εξέφρασαν αντιρρήσεις για την 
κήρυξη διατηρητέου του κτηρίου του θέματος. 

10. Τις από - - 2005 παρατηρήσεις της Υπηρεσίας 
μας. 

11. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το τριώροφο κτή¬ 
ριο, που βρίσκεται επί της οδού Καπετάν Λαχανά 27, 
στο Βαθύ της νήσου Σάμου Ν. Σάμου, φερόμενο ως 
ιδιοκτησία Κωνσταντίνου Τριανταφύλλου, Σύλβιας Σα- 
ραφιάν και Ελένης Αραπίδου, όπως σημειώνεται στο 
σχετικό απόσπασμα σχεδίου πόλης σε κλίμακα 1:500, 
που θεωρήθηκε από τον Προϊστάμενο της Δ/νσης Πε¬ 
ριβάλλοντος του Υπουργείου Αιγαίου και Νησιωτικής 
Πολιτικής με την υπ’ αριθμ. ΔΠΕ/6397/2005 πράξη του 
και συνοπτικό του αντίγραφο δημοσιεύεται με την πα¬ 
ρούσα απόφαση επειδή πρόκειται για αξιόλογο κτίριο 
της Σάμου με αξιόλογα μορφολογικά αρχιτεκτονικά και 
διακοσμητικά στοιχεία παραδοσιακής αρχιτεκτονικής. 

2. Στο χαρακτηριζόμενο ως διατηρητέο τριώροφο 
κτήριο απαγορεύεται κάθε αφαίρεση, αλλοίωση ή κα¬ 
ταστροφή των επί μέρους αρχιτεκτονικών και των εν 
γένει λειτουργικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανι¬ 
σμού, η εσωτερική διαρρύθμιση καθώς και επεμβάσεις 
για λόγους λειτουργικούς στο εσωτερικό του χαρα¬ 
κτηρισμένου ως διατηρητέου κτηρίου εφόσον δεν αλ¬ 
λοιώνεται ο αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως δι¬ 
ατηρητέο κτήριο. Επιτρέπονται μόνο επιγραφές μικρών 
διαστάσεων που πληροφορούν για τυχόν χρήση των 
χώρων του κτιρίου. 

5. Για οποιαδήποτε οικοδομική εργασία στο εσωτερικό 
και εξωτερικό του χαρακτηριζομένου διατηρητέου κτη¬ 
ρίου και στον περιβάλλοντα χώρο του καθώς και για την 
τοποθέτηση επιγραφών απαιτείται η σύμφωνη γνώμη 
των αρμόδιων Υπηρεσιών του Υπουργείου Αιγαίου και 
Νησιωτικής Πολιτικής. 

6. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Δεκεμβρίου 2005 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΔΙΟΡΘΩΣ ΕΙΣ ΣΦΑ ΛΜΑΤΩΝ (4 ) 

Στο Φ.Ε.Κ. 1249 τεύχος Δ της 21.10.2005 που δημοσιεύ- 
θηκε η υπ’ αριθμ. 35518/31.8.2005 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Τροποποίηση γενικού πολεοδομικού σχεδίου του Δήμου 
Αμπελοκήπων Ν. Θεσ/νίκης», γίνεται η εξής διόρθωση: 

Στο τέλος της παραγράφου (Γ) από το εσφαλμένο 
«Τον καθορισμό χώρων πρόνοιας πολιτιστικών λειτουρ¬ 
γιών .και μνημειακού πρασίνου.Παράγραφος (Δ) Τη 

γενική εκτίμηση.», 


στο ορθό «Τον καθορισμό χώρων πρόνοιας πολιτιστι¬ 
κών λειτουργιών.και μνημειακού πρασίνου. 

- Από το περιεχόμενο των χρήσεων γης γενικής κα¬ 
τοικίας, κεντρικών λειτουργιών πόλης και τοπικών κέ¬ 
ντρων εξαιρούνται τα συνεργεία αυτοκινήτων - βαφεία - 
φανοποιεία. 

Παράγραφος Δ. Τη γενική εκτίμηση.». 

(Από το Υπουργείο Περιβάλλοντος, Χωροταξίας 

και ΔημοσίωνΈργων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









